**7 клас 4 учебна седмица – Домашна работа**

**Български език**

Моля изберете си вид медиен текст - репортаж, интервю, информационна бележка и напишете в тетрадките си кратък текст в избрания от вас жанр. Например: репортаж за скорошно събитие или пътуване, въпроси за интервю към известен създател на електронни игри, с който имате възможност да се срещнете или публицистична бележка за наскоро излезлия най-нов модел ай-фон на пазара.

**Литература**

Моля препишете в тетрадките си:

**Преносна употреба**

Преносната употреба на думи и изрази е изборът на автора или говорещото лице (в ежедневното общуване, в публицистиката и в художествената литература) да вложи в казаното подтекст, т.е. друг смисъл, различен от буквалния, на основата на някакво сходство. *Напр. „ ... със куршум да го поздравят, а пък със сабя помилват...”.* Така се активизира въображението на читателя и той става участник в създаването на художествениете образи и картини.